公元前 650 年左右，古希臘雕塑正式成形，自成一套風格，有各種中至大型（起碼好似大人咁高）嘅雕像，喺神殿俾人擺嚟描繪個樣生得靚嘅少男少女同古希臘人心目中嘅天神（呢啲雕像好多時都係唔著衫嘅）又有雕像係喺墓穴嗰度擺嚟描繪過咗身嘅人，呢啲雕像通常都係油咗顏色嘅（不過喺俾現代人發現嗰陣經已甩嗮色）而古希臘式嘅雕塑藝術仲有傳播到去希臘以外嘅歐洲地區。